Leerling (13), 3 vroue sterf in ongeluk op N1 | Netwerk24
08 Februarie 2019 08:24
'n Leerling en drie vroue is dood en 11 ander beseer in 'n ongeluk wat Vrydag omstreeks 06:00 op die N1 in die omgewing van Grasmere in Gauteng gebeur het.
'n Minibus het verskeie kere gerol en van die insittendes is uit die voertuig geslinger, lui 'n verklaring deur ER24.
Drie vroue en 'n seun (13), wat in sy skoolklere was, het in die ongeluk omgekom.
Volgens Russel Meiring, ER24-woordvoerder, is die 11 beseerdes op die toneel behandel en in 'n nabygeleë hospitaal opgeneem. Een persoon is in 'n kritieke toestand.
#FM54 20190208 +-05:154 Dead on scene incl. 1 child school learner.1 Critical. 11 serious/ moderateN1 North +- 500m before Engen Grasmere. Taxi rolled.@JoburgMPD @CityofJoburgEMS GTP on scene. @GP_CommSafety @_ArriveAlive @AsktheChiefJMPD @TrafficRTMC pic.twitter.com/sjzWAJ36KC
— GTP Gauteng Traffic Police (@GTP_Traffstats) February 8, 2019